<classify> MKUU wa Mkoa wa Morogoro, Loata Ole Sanare amesikitishwa kuona baadhi ya wabunge wa mkoa huo kushindwa kushiriki vikao mbalimbali na shughuli za kiserikali bila ya kutoa taarifa jambo ambalo linawanyima wananchi fursa ya maendeleo.Sanare hayo kwa nyakati tofauti katika kikao cha Bodi ya Barabara pamoja na cha Kamati ya Ushauri ya Mkoa RCC vilivyofanyika jana katika ukumbi wa Chuo cha Ualimu Morogoro Kigurunyembe kilichopo mjini Morogoro. Kwa mujibu wa Sanare mkoa huo una jumla ya wabunge 14 kati yao 11 ni wa kuchaguliwa , lakini baadhi wameshindwa kuhudhuria vikao hivyo ili kutoa michango yao muhimu ya kuboresha bajeti jambo ambalo linawanyima wananchi fursa ya maendeleo.Tupo hapa kujadili maendeleo ya mkoa wa Morogoro kwa ajili ya wananchi wetu , hivi ikitokea katika bajeti ijayo wakakosa fedha za miradi ya maendeleo nani wa kulamiwa, alisema na kuongeza kuwa uwepo wao katika vikao kama hivi ungesaidia kutoa ushauri wa kuboresha mapendekezo yanayowasilishwa na watalaamu ili kusaidia miradi iliyopo maeneo yao kupata fedha.Sanare alisema kikao cha RCC kinashirikisha wajumbe wengi wakiwemo wanasiasa,lakini jambo la kushangaza mkoa una idadi ya wabunge 14 lakini walioudhuria katika vikao hivyo viwili ni wanne tu na kwamba wengine 10 hawakuonekana na bila kutoa taarifa ya udhuru wao wakiwemo wa kutoka chama tawala.Mwenyekiti wa CCM mkoa na Katibu wako wa mkoa mpo hapa kwenye kikao hiki cha RCC, lakini wabunge wako hawapo hapa tena bila ya kutoa taarifa yoyote ile, alisema Mkuu wa mkoa.Katibu Tawala wa mkoa wa Morogoro, Emmanuel Kalobelo alisema kuwa vikao hivyo vya Bodi ya Barabara mkoa na RCC vilisogezwa mbele ili kutoa fursa kwa wabunge hao kushiriki vikao hivyo baada ya kumalizika kwa vikao vya bunge na hiyo ni kutokana na umuhimu wao kwa ajili ya maendeleo ya mkoa huo.  <topic>: KITAIFA 